Η **Ευρωπαϊκή Ένωση Φεστιβάλ** (αγγλικά: *European Festivals Association* ή *EFA*) είναι οργάνωση υπό τη σκέπη της οποίας βρίσκονται αριθμός ευρωπαϊκών φεστιβάλ, καθώς και φεστιβάλ άλλων χωρών. Υποστηρίζει την καλλιτεχνική συνεργασία μεταξύ των φεστιβάλ, ενώ, παράλληλα, προσφέρει προγράμματα εκπαίδευσης απευθυνόμενα σε νέους διευθυντές φεστιβάλ και καλλιτεχνικούς διευθυντές. Αντιπροσωπεύει, συνολικά, περισσότερα από 100 φεστιβάλ μουσικής, χορού, θεάτρου, καθώς και διεπιστημονικά φεστιβάλ, από κοινού με εθνικά φεστιβάλ και πολιτισμικές οργανώσεις προερχόμενες από, περίπου, τριάντα οκτώ, κυρίως ευρωπαϊκές, χώρες. Επίσημη έδρα της οργάνωσης αποτελεί η πόλη της Γάνδης, στο Βέλγιο, ενώ γραφείο, επίσης, διατηρεί στις Βρυξέλλες, εντός του Ευρωπαϊκού Σπιτιού Πολιτισμού. Διοικείται από Γενική Συνέλευση, η οποία συνέρχεται μία φορά ετησίως. Νυν πρόεδρος αποτελεί ο, καταγόμενος από τη Λιουμπλιάνα της Σλοβενίας, Ντάρκο Μπρλεκ. Από κοινού αντιπρόεδροι αποτελούν ο, καταγόμενος από την Φλάνδρα, Γιάν Μπράιερς και ο Μίχαελ Χέρμαν, ιδρυτής και διευθυντής του Μουσικού Φεστιβάλ του Ράινγκαου.

Το 2011, ορισμένα μεταξύ των εγχειρημάτων της περιελάμβαναν, μεταξύ άλλων, την συνάντηση *Ars Nova* για νέους ειδικούς της μουσικής στο Βέλγιο, συνάντηση του Συλλόγου Σωματείων και Συνδεδεμένων Μελών, τη Γενική Συνέλευση και το Συνέδριο, τα Εργαστήρια για Νέους Διευθυντές Φεστιβάλ στη Σιγκαπούρη και το Ιζμίρ της Τουρκίας, δύο νέα βιβλία προς έκδοση, καθώς και από κοινού εγχειρήματα με το Ευρωπαϊκό Σπίτι Πολιτισμού, με έδρα τις Βρυξέλλες. Η Ευρωπαϊκή Ένωση Φεστιβάλ αποτελεί πηγή πληροφόρησης για περισσότερες από 100 εκδηλώσεις, αρκετές εκ των οποίων λιγότερο γνωστές, ενώ έδρα της αποτελεί το Κάστρο του Κοπέ, σε κοντινή απόσταση της πόλης της Γενεύης, στην Ελβετία.

Η οργάνωση ιδρύθηκε το 1952. Μικρότερου μεγέθους κωμοπόλεις και πόλεις επενδύουν στη διεξαγωγή φεστιβάλ πολιτισμικού περιεχομένου ως μέσο προσέλευσης τουρισμού, με, περίπου, 400 εξ'αυτών να λαμβάνουν χώρα εντός Ευρώπης, όπως, μεταξύ άλλων, το Διεθνές Φεστιβάλ Εδιμβούργου. Η με σημείο εκκίνησης της δεκαετία του 1980 ταχεία ανάπτυξη της διοργάνωσης φεστιβάλ έχει προσθέσει επιπλέον πίεση στις κωμοπόλεις και πόλεις οι οποίες ανταγωνίζονται μεταξύ τους για την εξασφάλιση των απαραίτητων κρατικών επιχορηγήσεων, ενώ, παράλληλα, ο μεταξύ τους ανταγωνισμός για την εξασφάλιση της συμμετοχής καταξιωμένων καλλιτεχνών έχει οδηγήσει σε αύξηση των τιμών των εισητηρίων.

Η οργάνωση αριθμεί, συνολικά, περισσότερα από εβδομήντα μέλη. Παλαιότερο και πλέον γνωστό μέλος της αποτελεί το Διεθνές Φεστιβάλ Εδιμβούργου, με έτος ίδρυσης το 1947. Το ετήσιο πρόγραμμά του περιλαμβάνει συναυλίες κλασικής μουσικής, καθώς και παραστάσεις όπερας, θεάτρου και χορού. Σε επίπεδο Ελλάδας, μέλος της αποτελεί το Φεστιβάλ Αθηνών Επιδαύρου, με έτος ίδρυσης το 1955 και αντικείμενο μουσικά, χορευτικά, καθώς και θεατρικά δρώμενα, με ιδιαίτερη έμφαση στο αρχαίο ελληνικό θέατρο.

Παραπομπές
----------

1. 1 2  (Αγγλικά) «The Association». *European Festivals Association*. Αρχειοθετήθηκε από το πρωτότυπο στις 4 Σεπτεμβρίου 2011. Ανακτήθηκε στις 11 Σεπτεμβρίου 2011.
2. 1 2 3 4  (Αγγλικά) «The European Festivals Association launches 2011 work programme». *European Festivals Association*. Αρχειοθετήθηκε από το πρωτότυπο στις 27 Μαρτίου 2012. Ανακτήθηκε στις 11 Σεπτεμβρίου 2011.
3. ↑  (Αγγλικά) «Related Organisations – European Festivals Association (EFA)». *Documentation Centre on European Capitals of Culture*. Αρχειοθετήθηκε από το πρωτότυπο στις 2 Απριλίου 2012. Ανακτήθηκε στις 13 Σεπτεμβρίου 2011.
4. ↑  (Αγγλικά) «Interview: Director Rheingau Musik Festival stresses importance of festivals for European culture». *European Festivals Association*. 21 Μαΐου 2010. Αρχειοθετήθηκε από το πρωτότυπο στις 4 Οκτωβρίου 2011. Ανακτήθηκε στις 14 Αυγούστου 2011.
5. ↑  (Αγγλικά) Sesser, Stan (30 Μαΐου 2008). «WEEKEND JOURNAL; Travel – Europe: Major Music, Minor Festivals; In Cities and Hamlets, Legends and Up-and-Comers Are Summer Headliners». *The Wall Street Journal* (Νέα Υόρκη): 6.
6. 1 2  (Αγγλικά) Burt, Tim (27 Ιουνίου 2003). «Music festivals face funding squeeze». *Financial Times*: 1.
7. 1 2  (Αγγλικά) Underhill, William (24 Σεπτεμβρίου 2007). «On The Circuit: Everyone loves a festival-especially the host towns, which stand to prosper. Erotic cinema fans, rejoice». *Newsweek, Supl. The World According to Alan Greenspan* **150** (13).
8. ↑  (Αγγλικά) «Member Festivals». *European Festivals Association*. Ανακτήθηκε στις 11 Σεπτεμβρίου 2011.
9. ↑  (Αγγλικά) «History». *Edinburgh International Festival*. Αρχειοθετήθηκε από το πρωτότυπο στις 3 Σεπτεμβρίου 2011. Ανακτήθηκε στις 11 Σεπτεμβρίου 2011.
10. ↑  (Αγγλικά) «Athens Epidaurus Festival». *European Festivals Association*. Ανακτήθηκε στις 19 Νοεμβρίου 2023.

Εξωτερικοί σύνδεσμοι
--------------------

* (Αγγλικά) Επίσημος ιστότοπος
* (Αγγλικά) «European Festivals Association». *Google Arts & Culture*.

|  |  |
| --- | --- |
| 

|  |
| --- |
| * Πύλη:Μουσική
* Πύλη:Θέατρο
* Πύλη:Ευρώπη
 |

 |